Spraudžio šv. apaštalo Pauliaus bažnyčia

Spraudžio šv. apaštalo Pauliaus bažnyčia – bažnyčia, stovinti Spraudžio kaime, 2 km į šiaurės rytus nuo naujojo Žemaičių plento, netoli Letauso ir Paparsto santakos. Pasiekiama vykstant keliu , netoli Žadvainių pasukus 3 km į vakarus.

Šalia bažnyčios išlikusi nenaudojama buvusios klebonijos sodyba. Bažnyčios išlaikymu rūpinasi kaimo gyventojai, Rietavo bažnyčia, aukotojai.

 Istorija 
miniatiūra|250px|left|Vaizdas į altorių (manoma, Marijos paveikslas anksčiau kabojo Rietavo Oginskių koplyčioje)

1935 m. suprojektuota medinė bažnyčia. 1936 m., skirstantis kaimui į vienkiemius, kapinėse parinkta vieta bažnyčiai. Inžinierius Steponas Stulginskis 1937 m. suprojektavo mūrinę bažnyčią. 1938 m. rugsėjo 12 d. pašventinti jos pamatai. Rietavo klebono Juozapo Valaičio rūpesčiu bažnyčia 1939 m. lapkričio 12 d. pastatyta – joje buvo aukojamos pirmosios mišios. Spraudžio bažnyčioje prieškario, karo ir pokario metais meldėsi visų aplinkinių kaimų gyventojai.

Popiežius Benediktas XVI 2009 m. buvo paskelbęs šv. Pauliaus metais. Visoje Telšių vyskupijoje Spraudžio bažnyčia – vienintelė pavadinta šio šventasis vardu. Ir būtent tais metais buvo minimas šios bažnyčios 70-metis. Prieš šį jubiliejų bažnytėlė buvo suremontuota. Tąkart pakeistas stogas, sutvarkytas beveik nugriuvęs bokštellis, nuo sienų nugramdyti pelėsiai ir jos perdažytos. Tuoj po remonto, atlaidų sekmadienį, pašventintas ir ką tik atnaujintas šv. Mergelės Marijos horeljefas. Dauguma darbų atlikta už žemiečio verslininko Jono Šarkausko lėšas.

 Architektūra 

Bažnyčia tinkuoto mūro, stačiakampio plano, su bokšteliu, prieangiu ir zakristijomis. Šventoriaus tvora medinių statinių. Manoma, kad altoriaus Marijos paveikslas anksčiau kabojo Rietavo Oginskių koplyčioje.http://zemaiciolaikrastis.lt/8437/kokias-paslaptis-saugo-rietavo-koplycia-mauzoliejus/ 

 Galerija 

 Šaltiniai 



 Nuorodos 

 Vyskupijos informacija
 Spraudžio bažnytėlės likimas – tuštėjančio kaimo rankose 
 Apie klebonavimą išskirtinio stiliaus bažnyčią turinčioje parapijoje 

Kategorija:Rietavo savivaldybės bažnyčios